**Blestem**

*Iorguveronicayahoo.com*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Of...duşmani ce-aveți cu mine

De vă roade când mi-e bine?

Gândurile voastre rele

Mi-au făcut doar zile grele!

Şi de ce îmi purtați voi pică

Şi-mi săpați groapă adâncă?

De mine de n-aveți loc

Să nu m-aruncați în foc!

C-am să ies din foc ,din pară

Şi am să blestem să piară

Din voi toată ura care

Mi-a dat numai supărare!

Şi-am să-l rog pe Dumnezeu

Atunci când vă este greu

Să v-arate bunătate

Şi voi s-o dați mai departe!

De veți vrea să mă bârfiți

Voi pe loc să amuțiți

Şi pe limbile ascuțite

Voi s-aveți doar vorbe sfinte!

Vă blestem duşmanii mei

Să fiți blânzi ca nişte miei,

Să vă moară răutatea

Să domnească bunătatea!

Şi de mă invidiați

Să nu credeți că scăpați

Am să-l rog pe Dumnezeu

Să vă pună-n locul meu!